b'\n_START_ARTICLE_\nJuri Muri v Afriki\n_START_PARAGRAPH_\nJuri Muri v Afriki je pravljica slovenskega pisatelja Toneta Pav\xc4\x8dka (O fantu, ki se ni maral umivati). Prvi\xc4\x8d je iz\xc5\xa1la v obliki slikanice leta 1988 v zbirki Velike slikanice. Ilustrirala jo je Marjanca Jemec Bo\xc5\xbei\xc4\x8d.\n_START_SECTION_\nInterpretacija literarnega lika\n_START_PARAGRAPH_\nJuri Muri je pomemben literarni lik v mladinski knji\xc5\xbeevnosti, saj se z njim lahko poistoveti vsak otrok. Marsikateri otrok se ne mara umivati in veliko jih sanjari o potovanju v oddaljene kraje ter sre\xc4\x8danju z eksoti\xc4\x8dnimi \xc5\xbeivalmi. Pav\xc4\x8dek otrokom skozi verze sporo\xc4\x8di, da je osebna higiena zelo pomembna in da se ji ni mo\xc4\x8d izogniti. Jurija Murija pa lahko primerjamo tudi z nekaterimi drugimi pravlji\xc4\x8dnimi junaki, na primer Mi\xc5\xbekom Figo (Ljudmila Prunk \xe2\x80\x93 Utva: Mi\xc5\xbeek Figa gre po svetu) in Rokcem (Lojze Kova\xc4\x8di\xc4\x8d: Rokec na drugem koncu sveta).\n_START_SECTION_\nNadaljevanje\n_START_PARAGRAPH_\nPriljubljena slikanica je leta 2007 dobila svoje nadaljevanje z naslovom Juri Muri drugi\xc4\x8d v Afriki.'